CELEX: 32009R0202
Language: lv
Date: 2009-03-16 00:00:00
Title: Komisijas Regula (EK) Nr. 202/2009 ( 2009. gada 16. marts ), ar ko groza Regulu (EK) Nr. 600/2005 attiecībā uz barības piedevas Bacillus licheniformis DSM 5749 un Bacillus subtilis DSM 5750 izmantošanu barības maisījumos, kuri satur lazalocīdnātriju (Dokuments attiecas uz EEZ)

17.3.2009   
            
            
               LV
            
            
               Eiropas Savienības Oficiālais Vēstnesis
            
            
               L 71/8
            
         
      KOMISIJAS REGULA (EK) Nr. 202/2009
   (2009. gada 16. marts),
   ar ko groza Regulu (EK) Nr. 600/2005 attiecībā uz barības piedevas Bacillus licheniformis DSM 5749 un Bacillus subtilis DSM 5750 izmantošanu barības maisījumos, kuri satur lazalocīdnātriju
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku barībā vajadzīga atļauja, kā arī izklāstīts tās piešķiršanas pamatojums un kārtība.
            
         
               (2)
            
            
               Saskaņā ar Padomes Direktīvu 70/524/EEK (2)
                  Bacillus licheniformis DSM 5749 un Bacillus subtilis DSM 5750 preparātu, kas pieder pie mikroorganismu grupas, bez laika ierobežojuma atļāva izmantot kā barības piedevu sivēnmātēm atbilstīgi Komisijas Regulai (EK) Nr. 1453/2004 (3), gaļas tītariem un līdz trīs mēnešus veciem teļiem atbilstīgi Komisijas Regulai (EK) Nr. 600/2005 (4), kas vēlāk grozīta ar Regulu (EK) 2028/2006 (5), gaļas cūkām un sivēniem atbilstīgi Komisijas Regulai (EK) Nr. 2148/2004 (6). Saskaņā ar Regulas (EK) Nr. 1831/2003 10. pantu minētā piedeva kā esošs lopbarības līdzeklis tika iekļauta Kopienas lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai grozītu minētā preparāta atļauju, attiecinot to arī uz gaļas tītaru barību, kas satur kokcidiostatu – lazalocīdnātriju. Pieteikumam bija pievienota minētās regulas 7. panta 3. punktā noteiktā informācija un dokumenti.
            
         
               (4)
            
            
               Eiropas Pārtikas nekaitīguma iestāde (“iestāde”) 2008. gada 22. oktobra atzinumā secināja, ka ir noteikta piedevu Bacillus licheniformis DSM 5749 un Bacillus subtilis DSM 5750 saderība ar lazalocīdnātriju (7).
            
         
               (5)
            
            
               Regulas (EK) Nr. 1831/2003 5. panta noteikumi ir izpildīti.
            
         
               (6)
            
            
               Tādēļ attiecīgi jāgroza Regula (EK) Nr. 600/2005.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 600/2005 III pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 16. martā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp.
   
      (2)  OV L 270, 14.12.1970., 1. lpp. Direktīva atcelta ar Regulu (EK) Nr. 1831/2003.
   
      (3)  OV L 269, 17.8.2004., 3. lpp.
   
      (4)  OV L 99, 19.4.2005., 5. lpp.
   
      (5)  OV L 414, 30.12.2006., 26. lpp.
   
      (6)  OV L 370, 17.12.2004., 24. lpp.
   
      (7)  Zinātnisks atzinums, ko pēc Eiropas Komisijas pieprasījuma zinātnes ekspertu grupa piedevu un produktu vai dzīvnieku barībā lietoto vielu jautājumos (FEEDAP) sniegusi par mikroorganismu produkta Bioplus 2B (Bacillus licheniformis un Bacillus subtilis) saderību ar lazalocīdnātriju. The EFSA Journal (2008) 841, 1.–7. lpp.
   
      PIELIKUMS
      Regulas (EK) Nr. 600/2005 III pielikumā ierakstu E 1700, Bacillus licheniformis DSM 5749 un Bacillus subtilis DSM 5750 aizstāj ar šādu:
      
         
                     EK Nr.
                  
                  
                     Piedeva
                  
                  
                     Ķīmiskā formula, apraksts
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas termiņa beigas
                  
               
                     KVV/kg kompleksās barības
                  
               
                     Mikroorganismi
                  
               
                     “E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (attiecībā 1 pret 1)
                  
                  
                     
                        Bacillus licheniformis DSM 5749 un
                     
                        Bacillus subtilis DSM 5750 maisījums, kas satur vismaz 3,2 × 109 KVV/g piedevas (katra veida baktērija 1,6 × 109)
                  
                  
                     Gaļas tītari
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                     Var izmantot barības maisījumā, kas satur šādus kokcidiostatus:
                     diklazurils, halofuginons, monenzīnnātrijs, robenidīns, maduramicīna amonijs un lazalocīdnātrijs.
                  
                  
                     Beztermiņa
                  
               
                     Teļi
                  
                  
                     3 mēneši
                  
                  
                     1,28 × 109
                     
                  
                  
                     1,28 × 109
                     
                  
                  
                     Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas
                  
                  
                     Beztermiņa”